cyanic-selkie/wikianc huggingface dataset:
Pomesaania piiskopkond
Pomesaania piiskopkonna Poola alal paiknenud katoliikluks jäänud valdused liideti 16. sajandi teisel poolel Kulmi (Chełmno) piiskopkonnaga.
Balodis
Balodis (läti keeles 'tuvi'; naissoo vorm Balode) on lätipärane perekonnanimi.
2019. aasta 1. jaanuari seisuga oli perekonnanimi Balodis Eestis 13 mehel ja 8 naisel.
Schnalstal
thumb|Schnalstal vaadatuna [[Vernagt-Stausee veehoidlalt (märtsis 2005)]]
Schnalstal (itaalia: Val Senales) on Vinschgau külgorg Lõuna-Tiroolis Itaalias. Org kuulub peaaegu täielikult Schnalsi valda, kuid väikesed osad sissepääsu alal asuvad Naturnsi ja Kastelbell-Tscharsi vallas.
Vernagt-Stausee veehoidla asub orus. Seal kasvatatakse haruldast kodulamba tõugu Braunes Bergschaf.
1991. aastal leiti lähedalasuvalt Schnalstali liustikult Ötzi hästisäilinud muumia umbes aastast 3300 eKr.
Nababeep
Nababeep on linn Lõuna-Aafrika Vabariigis Põhja-Kapimaa provintsis Namakwa ringkonnas Nama Khoi vallas.
Nababeep on 1860. aastal asutatud kaevanduslinn. Linnas asub vasekaevandus.
Lõuna-Aafrika Vabariigi 2011. aasta rahvaloenduse andmetel oli Nababeepi elanikest värvilisi 91,18%, valgeid 4,24%, mustanahalisi aafriklasi 3,91%, India või Aasia päritolu inimesi 0,47% ja teisi 0,19%. Afrikaani keelt pidas emakeeleks 96,24% inimesi, koosa keelt 1,45%, viipekeelt 0,80% ja inglise keelt 0,65%.
Ilukaan
Ilukaan (Hemiclepsis marginata) on lamekaanlaste (Glossiphoniidae) sugukonda kuuluv ektoparasiitne kaani liik.
Suure ees-iminappaga, lameda kehaga, 2-4 silmaga 15-20 mm pikkune pruun või roheline kaan, seljal on väikesed kollased täpiread. Eestis paiguti elav Ilukaan toitub kalade suus või päraku lähedal ja kahepaiksete kaenla ann või päraku lähedal verest, puhkajal taimede või kivide vahel.
Lembit Jaanits
Lembit Jaanits (22. jaanuar 1925 Tartu – 5. juuli 2015) oli eesti arheoloog.
Ta lõpetas aastal 1948 Tartu Riikliku Ülikooli ajaloo ja arheoloogia erialal. Aastal 1954 kaitses ta väitekirjaga "Поселение эпохи неолита и раннего металла в приустье р. Эмайыги" ("Neoliitikumi ja varase metalliaja asulad Emajõe suudmealal") ajalookandidaadi kraadi.
Pärast ülikooli lõpetamist töötas ta aastani 1968 Eesti Teaduste Akadeemia Ajaloo Instituudi arheoloogiasektoris, algul nooremteadurina, hiljem vanemteadurina. Aastatel 1968–1990 oli ta Ajaloo Instituudi arheoloogiasektori juhataja ja aastatel 1990–1993 samas juhtivteadur.
Ta oli Eesti kiviaja, eriti neoliitikumi uurijana kaevanud rohkesti asulakohti (näiteks Akalit, Kullamäge, Kunda Lammasmäge, Kääpat, Narva Joaoru linnamäge, Pullit, Riigikülat, Siimusaaret, Tamulat ja Valmat) ja kalmeid (Kivisaare (Kolga-Jaani vallas Meleski küla maal ) ja Kunila (Puurmani vallas)).
Isiklikku
Tema abikaasa oli ajaloolane Elina Jaanits (neiuna Öpik), abikaasa isa oli astronoom Ernst Öpik.
Kostivere aardeleiud
Kostivere aardeleiud (kirjanduses ka Kostivere aarded) on Harju maakonna Jõelähtme vallast Kostivere külast 20. sajandil leitud mitu aardeleidu.
Leiud pärinevad nooremast rauaajast. Suurimas leius oli muu hulgas viis punutud kaare ja plaatjate otstega kaelavõru, 5 hoburaudsõlge (Kostivere sõlg), 18 ornamenteeritud rinnalehte, 1 sõrmus, 113 klaashelmest, 121 münti ja brakteaati.
Leole linnus
pisi|Leole linnuse rekonstruktsioon [[Viljandi Muuseumis]] Leole linnus on Henriku Liivimaa kroonikas mainitud linnus Sakala põhjaosas. Kroonikas nimetatakse seda "Lembitu linnus, mida kutsutakse Leole" (ladina keeles castrum Lembitu, quod Leole vocatur) ja "linnus Pala ääres" (castrum ad Palam). Suure tõenäosusega, ehkki mitte täiesti kindlalt, asus ta Lõhavere linnamäel, mis paikneb Navesti (Pala) jõe lähedal ja mille arheoloogiline leiumaterjal viitab sõjategevusele kroonikas kirjeldatud perioodil.
Kroonika kohaselt rünnati linnust 1215. aasta Leole lahingu käigus ja osa linnusest süüdati põlema.
Linnuse järgi võttis endale nime 1920. aastal asutatud korporatsioon Leola.
Callum O'Dowda
Callum Joshua Ryan O'Dowda (sündinud 23. aprillil 1995 Kidlingtonis) on Inglismaal sündinud Iirimaa jalgpallur, kes mängib vasaku äärepoolikuna Inglismaa esiliigaklubis Cardiff City ja Iirimaa jalgpallikoondises.
Ta alustas klubikarjääri Oxford Unitedis. Klubi põhimeeskonnas debüteeris ta Inglismaa tugevuselt kolmandas liigas hooajal 2013/14.
Aastatel 2016–2022 mängis O'Dowda Inglismaa esiliigaklubis Bristol City.
2022. aasta juunis sõlmis ta kolmeaastase lepingu Cardiff Cityga.
Tänu sellele, et tema vanaisa oli iirlane, sai O'Dowda õiguse koondises Iirimaad esindada. Aastatel 2015–2016 mängis ta 11 korral Iirimaa kuni 21-aastaste koondises. Iirimaa põhikoondises tegi ta debüüdi 31. mail 2016 mängus Valgevene vastu.
Lause pealiikmed
Lause pealiikmed on alus ja öeldis, mis on kõige tähtsamad lauseliikmed. Alus ja öeldis on predikatsiooniseoses.
Eesti keel
Alus ehk subjekt on lauseliige, mis väljendab tegijat või olekus olijat. Aluseks on enamasti käändsõna nimetavas (kes?mis?) või osastavas (keda?mida?). ''Näiteks: Ema (kes?) küpsetab kooki. Kook (mis?) maitseb väga hea. Marti (keda?) ei olnud täna koolis.''
Öeldis ehk predikaat on lauseliige, mis väljendab tegevust või olemist. Öeldiseks on enamasti tegusõna pöördeline vorm. ''Näiteks: Õpilane kirjutab (mida teeb?) kirjandit. Õmbleja harutas (mida tegi?) oma töö lahti. Olin kõik raamatud kokku korjanud (oli mida teinud?).''
Heiki Tamm
pisi|Heiki Tamm Tartu medalite üleandmisel 29. juunil 2014 Heiki Tamm (sündinud 2. oktoobril 1941 Kivi-Vigalas Läänemaal) on eesti botaanik ja dendroloog.
Tamm on lõpetanud Tallinna 7. keskkooli ja Tartu Riikliku Ülikooli bioloogia erialal (1966), täiendanud end eriprogrammi alusel Eesti Põllumajanduse Akadeemias mullateaduse alal (1966). 1973. aastal kaitses ta bioloogiakandidaadi väitekirja.
Ta töötas 1966. aastast Tallinna Botaanikaaias, kus alustas aednikuna ning oli aastatel 1991–1997 direktor. 2001–2013 oli ta Tartu Ülikooli Botaanikaaia direktor.
Isiklikku
Heiki Tamm on abielus, tal on kaks tütart.
Sildlülitus
pisi|300px|Sildlülituse skeem pingeallikaga U0 ja voltmeetriga U, mis mõõdab pinget rööpharusid sildaval takistil R5 pisi|150px| Wheatstone’i silla põhiskeem
Ķoniņciems (Saka vald)
Ķoniņciems (ka Ķonenieki, Ķoninieki või Turaidas) on küla (skrajciems ehk hajaküla) Lätis Lõuna-Kuramaa piirkonnas Saka vallas.
Sildlülitus
Sildlülitus on elektrilülitus, mille moodustavad H-kujuliselt ühendatud kaksklemmid (kahe väljekontaktiga ahelalülid). Kaksklemmideks on kõige sagedamini takistid (takistussillas) või dioodid (sildalaldis), kuid ka nii takistid kui kondensaatorid (Wien'i sild).
Ķoniņciems (Saka vald)
Küla asub Durbe jõe kaldal ja jääb valla keskusest Sakast 5, endisest piirkonna keskusest Pāvilostast 11 ning Riiast 209 kilomeetri kaugusele. Ķoniņciemsis asub Turaidase bussipeatus.
Sildlülitus
Takistussild koosneb kahest rööpharust, kusjuures kummaski harus on kaks takistit: ühes harus R1, R2 ja teises R3, R4. Nende vahele on sillana ühendatud takisti R5. Rööpharude takistid (R1, R2, R3 ja R4) on silla õlad. Sageli kujutatakse sildskeemi kaldruudu kujuliselt.
Ķoniņciems (Saka vald)
Küla jääb Grīnise looduskaitseala servale. Ķoniņciemsis asuv Puuslikumäe nime kandev linnamägi on riikliku kaitse all olev mälestis.
Sildlülitus
Tuntuim sildlülitus on Wheatstone’i sild, mille leiutas 1833. aastal inglise füüsik Samuel Hunter Christie, kuid mille tegi tuntuks inglise teadlane Charles Wheatstone (1802‒1875), kui kasutas niisugust lülitust elektritakistuse täppismõõtmiseks. Siin on sillana ühendatud galvanomeeter (või kahepoolse skaalaga voltmeeter) ja silla teise diagonaali (punktidesse A ja B) vooluallikas. Neljast takistusest on teada kahe väärtused  R1 ja R3, mõõdetav takistus on Rx ja muudetav on takistus R2.
Mõõtetoiming seisneb sildlülituse tasakaalustamises.
pisi|260px|Takistuse Rm mõõtesild takistussalvega  (skeemil näidatud lülituses on salve takistus 235,8 Ω) Takustuse Rx pöördvõrdeline seos takistuse R2 suhtes pole mõistlik. Seetõttu mõõtmistel kasutatakse tegelikult sellist sildskeemi, milles mõõdetav takistus Rm on ühendatud takistussalvega samale poolele toite suhtes.
Takistussalv on täppistakistite komplekt, millest saab moodustada soovitud väärtusega takistuse. Skeemil toodud näite puhul on see 0,1 Ω kuni 999,9 Ω. Reaalselt võib takistussalve abil katta takistuse piirkonnas 0,01 Ω kuni 1000 MΩ (sagedamini küll kuni 1 MΩ).
Mõõtmistulemused võivad olla esitatud ka juhtivuse ühikutes (kuid siis peaks ka salv olema juhtivuste salv, et ei peaks pöördväärtusi arvutama).
Sildlülitusega saab vahelduvpinget (-voolu) rakendades ja reaktiivtakistuslikku (L või C) salve kasutades mõõta peale takistuse ka mahtuvust C ja induktiivsust L (või üldisemalt impedantsi Ż reaktiivkomponenti X) ning nendega määratud muid elektrilisi parameetreid, näiteks kaonurka või hüvetegurit. Loomulikult peab vahelduvvoolu kasutamise korral ka voltmeeter olema vahelduvpinge voltmeeter. Siinjuures silla tasakaalustamine tuleb saavutada voltmeetri näidu miinimumi järgi. Kahepolaarset (nulliga keskel) näitu on siiski võimalik saada, kuid seda ainult faasitundliku (sünkroon)detektoriga voltmeetri (vektorvoltmeetri) kasutamise korral.
Vahelduvvoolu mõõtesilla puhul võivad silla tundlikkused impedantsi aktiivtakistusliku ja reaktiivtakistusliku komponendi suhtes olla erinevad ja sõltuda sagedusest ning impedantsi komponentide suhtearvust.
Adekvaatsete mõõtetulemuste saamiseks peab kasutatavate salvede lülitusviis vastama mõõdetava impedantsi aseskeemile.
Pärnu raudteepeatus
pisi|Pärnu raudteepeatus 2017. aastal pisi|Pärnu raudteepeatus pisi|Viimane reisirong Pärnus, 8. detsember 2018 Pärnu raudteepeatus oli raudteepeatus Tallinna–Pärnu raudteeliinil Pärnumaal Pärnus. Peatus asus Tallinnast 139,9 kilomeetri kaugusel. Lähitulevikus rajatakse Pärnu raudteepeatuse asemel Rail Balticule vastav Pärnu reisiterminal.
2013. aastal kavandati senise Raekülas asunud Pärnu raudteejaama asemele uus raudteepeatus, mis asub Papiniidul sealse silla juures Liivi tee ääres. Peatust ühendab linnaga bussiliin nr. 3. Raudteepeatus avati 1. jaanuaril 2014. Piletihinnalt kuulus peatus Pärnu piirkonda. Lelle–Pärnu raudteelõigu seisukord muutus aga järjest halvemaks ja Eesti Valitsus otsustas 2017. aastal, et ei saa Pärnu–Lelle 70 km raudteelõigu remondiks 17 miljonit eurot eraldada. Liinirongide liiklus Pärnu ja Lelle vahel lõpetati 8. detsembril 2018, nii et Pärnu jäi rongiühendusest ilma.
Rail Baltic
Rail Balticu teine rahvusvaheline jaam asub Pärnus, Edelaraudtee halduses oleva Lelle–Papiniidu raudteelõigu Pärnu raudteepeatuse krundil. Pärnu saab tulevikus ajakohase ja ainulaadse raudteejaama. Ühtlasi saab sellest Ülemiste raudteejaama järel teine uusima tehnoloogiaga raudteejaam Eestis.
19. aprillil 2022 kuulutas Rail Baltic Estonia välja nimekonkursi, et leida Pärnu reisiterminalile iseloomulik ja ajalooga väärikas nimi. Sama tehti ka Ülemiste ühisterminali Linda puhul.
Automaatika kateeder
Automaatika kateeder oli Tallinna Polütehnilises Instituudis (TPI) Hanno Sillamaa juhtimisel moodustatud kateeder, mis töötas aastatel 1960–1992.
Kateedri nimetus võis algusperioodil olla kateedri poolt profileeritava (õpetatava) eriala järgi automaatika ja telemehaanika kateeder. Õppetöö toimus algul NSV Liidus kehtiva üleliidulise õppekava "Automaatika ja telemehhaanika" (kood 0606) järgi, hiljem paralleelselt ka teise üleliidulise õppekava "Automatiseeritud juhtimissüsteemid" järgi.
Automaatika ja telemehaanika õppekava
Automaatika ja telemehaanika oli NSV Liidus kasutusel olnud mõiste, mis tähendas kompleksset spetsialiseerumist automaatikavahendite ja automatiseeritud süsteemide ning telemeetria ja kaugjuhtimise alal.
Kõrghariduse vallas oli automaatika ja telemehaanika eriala, millel õppetöö toimus 5 aasta jooksul üleriigilise (NSV Liidu üleliidulise) tüüpõppekava 0606 järgi.
TPI-s (TTÜ-s) toimus esimene üliõpilaste vastuvõtt sellele erialale 1958. aastal. Eriala koodiks oli energeetikateaduskonnas AA, kuid varsti moodustatud elektrotehnika teaduskonna õppekavana sai selle koodiks LA. Eriala kureerivaks kateedriks sai teaduskonnas automaatika kateeder.
Selle õppekava järgi õpetatud ligi 60 õppeaine hulka kuulusid alljärgnevas tinglikult alagruppidesse liigitatult toodud õppeained.
Üldained: tööstusökonoomika, ettevõtete organiseerimine ja planeerimine, tööseadusandlus, töökaitse, standardiseerimise alused, bibliograafia, ja muud, sealhulgas ühiskondlik-poliitilised ja sõjalise eriala ained.
Alusained: kõrgem matemaatika, kõrgema matemaatika eripeatükid, analüütiline geomeetria ja algebra, kujutav geomeetria, füüsika, keemia.
Üldtehnilised, mehaanika ja konstruktsiooniga seotud ained: tehniline joonestamine, teoreetiline mehaanika, masinate ja mehhanismide teooria ja täppismehhanismid, metallide ja teiste konstruktsioonimaterjalide tehnoloogia.
Automaatikavahendite ained: automaatikaseadmete konstrueerimise alused, automaatikavahendite tehnoloogia, (automaatika) elektromagnetilised ja elektromehaanilised seadmed, elektrotehnilised materjalid, automaatikavahendite töökindlus.
Elektri- ja elektroonikaalased ained: elektrotehnika teoreetilised alused, elektroonsed ja pooljuhtelemendid, elektroonsed ja pooljuhtseadised, impulsstehnika, arvutustehnika, elektrimasinad, elektriliste ja mitteelektriliste suuruste mõõtmine.
Erialaained: automaatreguleerimine ja juhtimine, küberneetika matemaatilised alused, telemehaanika, tootmisprotsesside automatiseerimise alused, automaatide ja releeahelate teooria, automaatsed ajamid ja järgivsüsteemid, programmeerimine, algoritmid ja algoritmilised keeled.
Kursusetööd ja -projektid: automaatide ja releeahelate teooria, automatiseeritud ajam ja järgivsüsteemid, tootmisprotsesside automatiseerimise alused, ettevõtete organiseerimine ja planeerimine, elektromagnetilised ja elektromehaanilised seadmed, elektroonsed ja pooljuhtseadised, masinate ja mehhanismide teooria ja täppismehhanismid (töö ja projekt).
Erialapraktikad: õppepraktika, tööstuspraktika, diplomieelne praktika.
Lõpetamisel inseneridiplomi saamiseks tuli koostada diplomiprojekt (või erandina diplomitöö), ja seda edukalt kaitsta riikliku (eksami)komisjoni ees.
Õppekava lõpetajad said elektriinseneri kvalifikatsiooni.
Tallinna Polütehnilise Instituudi automaatika kateedris (millest hiljem sai Tallinna Tehnikaülikooli automaatikainstituut) oli see õppekava kasutusel kuni reformideni 1992. aastal.
Automatiseeritud juhtimissüsteemide õppekava
Juba 1960ndate lõpus avati automatiseeritud juhtimissüsteemide eriala (kood LS). Selle lõpetajad said süsteemiinseneri kvalifikatsiooni.
1992. aasta reformide käigus nimetati see arvutisüsteemide erialaks (kood LAS, hilisem IAS).
Lisateavet
Tallinna Polütehnikumis oli vastav õppekava "Automaatika ja telemehaanika aparatuuri tootmine". Selle eriala lõpetajatele anti tehniku kvalifikatsioon õigusega töötada elektri madalpingeseadmete alal (kuni 1000 V).
Tootmisprotsesside automatiseerimise probleemlaboratoorium
Kateedri juurde moodustati 1962. aastal tootmisprotsesside automatiseerimise probleemlaboratoorium. Algul võis laboratooriumi nimetus olla mõnevõrra teistsugune.
Laboratooriumi juhataja oli pikka aega Rein Jõers, teaduslik juhendaja aga Hanno Sillamaa.
Probleemlaboratooriumis oli mitmeid uurimisgruppe ja/või osakondi. Pikemat aega toimis laboratooriumis mõõtevahendite osakond. Peale mitteelektriliste suuruste mõõtmise vahendite tegeleti selles ka elektriliste suuruste elektroonsete mõõtevahendite uurimise ja väljatöötamisega Tallinna Tootmiskoondise RET tellimusel. See osa probleemlaboratooriumist muudeti 1980-ndatel aset leidnud teaduskonna struktuuri reformide käigus mõõtesüsteemide laboratooriumiks elektroonika kateedri (hilisema elektroonikainstituudi) juures.
Automaatikainstituut
Ülikoolide reformi ajal 1992. aastal muudeti kateeder koos probleemlaboratooriumiga automaatikainstituudiks, milles oli algselt 4 õppetooli, ja mis toimis kuni 2017. aasta reformideni TTÜs.
Zervynos
pisi|left|Zervynos Zervynos on küla Leedus Varėna rajooni territooriumil Marcinkonysi vallas. Küla asub Ūla jõe ääres ja jääb Dzūkija rahvuspargi aladele.
Zervynoses asub Vilniuse–Marcinkonysi raudtee Zervynose raudteepeatus. Küla lähistel asub kaks järve: 36 hektari suurune Išrūginis ja 136 hektari suurune Mekšrinis. Küla on riikliku kaitse all olev arhitektuurimälestis, eraldi kaitse all on veel kaheksa sealset talu ja 32 üksikhoonet.
Seal asub ka looduskaitsealune Zervynose tamm ja kaks õõnsat mändi, mida varem kasutati looduslike tarudena. Mančiagirė ja Zervynose vahel asuvad Mančiagirė paljandid.
Külas on elanud Leedu kirjanik Juozas Aputis.
Ajalugu
Küla asustati juba paleoliitikumis. Sealne muinasasula oli asustatud pronksiajani.
Kirjalikes allikates on küla esmamainitud aastal 1742. XVIII sajandil kuulus Ūla paremkaldale jääv külaosa Varėna isandatele ja sealsed elanikud maksid teorenti. Jõe vasakkaldale jääv osa allus Kaniava mõisa metsamajandile. Sealsed elanikud tegelesid toona põhiliselt mesindusega, kasutades tarudena puuõõsi.
Esimese maailmasõja järel asus Zervynos Poolas. Aastal 1921 oli seal 235 elanikku, neist viis olid juudid, ülejäänud leedulased.
Aastal 1965 filmiti seal Vytautas Žalakevičiuse linateos "Mitte keegi ei tahtnud surra". Aastal 1981 toimusid seal filmi "Fakt" võtted.
Jimmy Vesey
Aastatel 2012–2016 mängis ta Harvardi Ülikooli jäähokimeeskonnas. Hooajal 2015–16 pälvis ta ülikooliliiga parimale mängijale antava Hobey Baker Award'i.
2012. aastal valis Nashville Predators ta NHL-i draft'is 66. valikuna. NHL-is debüteeris ta hooajal 2016–17 New York Rangersi meeskonnas. Debüüthooajal lõi ta NHL-is 16 väravat ja andis 11 väravasöötu. 12. märtsil 2018 tegi ta mängus Carolina Hurricanesi vastu oma esimese kübaratriki NHL-is.
Hooajal 2019–20 mängis ta Buffalo Sabresis. 2020. aasta oktoobris sõlmis ta üheaastase lepingu Toronto Maple Leafsiga. Hooaja 2020–21 alguses mängis ta Maple Leafsi teises ründeliinis koos John Tavaresi ja William Nylanderiga, kuid hiljem kolmandas või neljandas ründeliinis. Hooaja 2020–21 lõpus mängis ta veel ka Vancouver Canucksis.
2021. aasta oktoobris sõlmis ta üheaastase lepingu New Jersey Devilsiga. 2022. aasta septembris naasis ta New York Rangersi, kellega sõlmis sama aasta oktoobris üheaastase lepingu New York Rangersiga.
2013. aastal tuli Vesey USA kuni 20-aastaste koondisega juunioride maailmameistriks. 2015. aasta maailmameistrivõistlustel võitis ta USA jäähokikoondise koosseisus pronksmedali.
Papioru
Papioru oli küla Viljandimaal. Küla jääb tänapäeval Olustvere küla alale. Küla kaotati 1977, mil see liideti Olustvere külaga.
Papiorus on olnud vene õigeusu kirik.
The X Factor (album)
Lauljaks on esimest korda Blaze Bayley ning plaadikujunduse tegi Kanada kunstnik Hugh Syme. Albumilt anti välja singlid "Man on the Edge" ja "Lord of the Flies".
Albumi reklaamiturnee kandis nime "X Factour". Selle turnee mõned kontserdid oli bänd sunnitud ära jätma, kuna intensiivse kontserdigraafiku tõttu tekkisid Blaze Bayleyl probleemid häälega.
Ansambli koosseis
Lisaks neile mängis klahvpille Michael Kenney ja laulus "Sign of the Cross" koor The Xpression Choir.
Pederastia (kuritegu)
Pederastia on kuriteoliik.
Kristlikus Euroopas oli pederastia kuni hiljutise ajani kriminaalkuritegu.
Eestis
See oli keelatud Vene seadustes ja 1935. aastal jõustunud kriminaalseadustikus, mis nägi pederastliku teo eest raskendavatel asjaoludel ette isegi sunnitöö mitte üle kaheksa aasta (§ 479).
Ranulph Glanville
Ranulph Glanville (13. juuni 1946 London – 20. detsember 2014) oli arhitektuurifilosoof, arhitekt ja küberneetik.
Pederastia (kuritegu)
Eestis
Eesti NSV Kriminaalkoodeksi § 118 oli kaudne tõlge Vene NFSV kriminaalkoodeksist, kus see oli tähistatud venekeelse sõnaga "мужеложство" (VNFSV KrK §121); karistusena oli vastavates paragrahvides ette nähtud 2 kuni 10 aasta pikkune vabadusekaotus. Eesti NSV viljeldud kriminaalõigus käsitas pederastia terminit samuti ainult anaalseksi ehk suguühet päraku kaudu, mitte meestevahelise sugulise vahekorra üldises tähenduses.
Eestis oli pederastia kuritegu kuni maini 1992.
Ranulph Glanville
Ta külastas Eestit veebruaris 2012 ja pidas loenguid Eesti Kunstiakadeemias.
Teoseid
Edition Echoraum (Vienna):
Anatoli Mitt
Anatoli Mitt (23. jaanuar 1909 Peterburi – 15. mai 1980 Tartu) oli eesti füüsik ja füüsikapedagoog.
Ta lõpetas aastal 1926 Hugo Treffneri Gümnaasiumi ja 1932 Tartu Ülikooli matemaatika-loodusteaduskonna füüsika osakonna cum laude.
Õpetas füüsikat Hugo Treffneri Gümnaasiumis ja asus 1941. aastal tööle ülikooli füüsika kateedri assistendina. Oli üldfüüsika kateedri juhataja ning matemaatika-loodusteaduskonna, füüsika-matemaatikateaduskonna ja füüsika-keemiateaduskonna dekaan. 1960. aastatel võttis enesele kohustuse lugeda teadusliku ateismi kursust. Viimaseks töökohaks jäi Tartu Riikliku Ülikooli aeroionisatsiooni ja elektroaerosoolide laboratoorium.
Tema abikaasa oli eesti üks väheseid traditsioonilise niplispitsi kudujaid Ljubov Mitt (sündinud Pirogov).
Kosmosesüstik
Kosmosesüstik on sõna etümoloogiast (kosmos + süstik) lähtuvas tähenduses kosmosesõiduk, mis liigub süstikuna kosmose ja Maa vahet.
3. Jõe tänav
3. Jõe tänav on tänav Pärnus Eeslinna linnaosas Pärnu jõe ääres.
Kosmosesüstik
Kosmosesüstikuks on nimetatud mitmeid korduvkasutatavaid tiibadega kosmoselaevu:
3. Jõe tänav
3. Jõe tänav saab alguse Suur-Jõe tänavalt, suundub põhja suunas ristudes Väike-Jõe tänavaga ning lõppeb Pärnu jõe ääres.
Kosmosesüstik
Laiemas mõttes võidakse kosmosesüstikuks nimetada igasugust kosmoselennukit.
3. Jõe tänav
Tänava pikkus on ligikaudu 135 meetrit.
Hoonestus
Väike-Jõe ja 3. Jõe tänava ristis asuva Väike-Jõe tänav 3 hoone fassaad on arvatud ehitismälestiseks.
3. Jõe tänava aadressil pole ühtegi hoonet. Sõidutee laius ca 3, 5 m, kõnniteed puuduvad.
Kaherajaline rööbastee
pisi Kaherajaline rööbastee on rööbastee, kus kõrvuti paiknevad kaks rööpapaari. Tavaliselt kasutatakse seda vastassuunaliseks liikluseks, mille puhul kummagi suuna jaoks on eraldi rada.
Kumb rada on kumma sõidusuuna jaoks, ei pruugi kokku langeda sellega, kas vastava riigi maanteedel on vasak- või parempoolne liiklus. Näiteks Rootsi, Prantsusmaa ja Itaalia raudteedel on vasakpoolne liiklus, kuigi maanteedel on parempoolne liiklus.
2Cellos
2Cellos (tihti kirjutatud 2CELLOS) on horvaatia tšelloduo, mille moodustavad Luka Šulić ja Stjepan Hauser.
Alates 2011. aastast, mil nad sõlmisid lepingu plaadifirmaga Sony Masterworks, on nad avaldanud neli albumit, peamiselt esitavad nad instrumentaalversioone tuntud pop- ja rokklugudest ning klassikalist ja filmimuusikat. Paar on esinenud üle maailma, 2018. aasta juulis andsid nad kontserdi ka Eestis.
Pugwashi konverentsid
Rotblat ja Pugwashi konverentsid pälvisid koos 1995. aastal Nobeli rahuauhinna pingutuste eest tuumadesarmeerimiseks. Alates organisatsiooni algse rahastaja Cyrus Eatoni surmast 1979. aastal tegutsevad rahvusvahelised üliõpilaste ja noorte Pugwashi rühmad.
Mežaine
Mežaine on küla (skrajciems ehk hajaküla) Lätis Lõuna-Kuramaa piirkonnas Saka vallas.
Küla asub valla lõunaosas merepinnast 10 meetri kõrgusel Durbe jõe kaldal. Mežaine jääb valla keskusest Sakast 8,5, endisest piirkonna keskusest Pāvilostast 15 ja Riiast 2012 kilomeetri kaugusel. Külas asub Mežaine bussipeatus.
Asula on kujunenud Sūrikase metskonna juurde. Aastani 2021 kuulus küla Pāvilosta piirkonda.
Mežaine jääb Grīnise looduskaitseala servale.
Tesla, Inc.
Tesla, Inc. (endine Tesla Motors) on Ameerika firma, mis toodab elektriautosid ja päikesepaneele.
Ettevõtte Tesla Motors asutasid 1. juulil 2003 Martin Eberhard ja Marc Tarpenning. Tol ajal tegutses Los Angeleses 1992. aastal tegevust alustanud elektriautoentusiastide ettevõte AC Propulsion, mis töötas välja elektrilist kontseptsiooniautot tzero. Tesla Motorsi asutajad plaanisid litsentseerida AC Propulsioni käest elektriauto tehnoloogia ja kasutada oma loodava auto kere jaoks Lotus Elise šassiid. Nende plaan oli valmistada kerge elektriline sportauto jõukatele ja keskkonnateadlikele tarbijatele. Tesla Motors vajas ettevõtte käivitamiseks ka juhtivat investorit.
Musk, kes oli aastaid elektriautodele mõelnud, otsis sel ajal elektriautode valdkonnas ideed, mida toetada. Ta oli seni pidanud elektriautode jõuallikana kõige praktilisemaks valikuks superkondensaatoreid, elektriautode entusiastide käest tulnud teave liitiumakude tehnoloogia kiire arengu kohta tuli talle üllatusena. Musk tutvus Tesla Motorsi asutajatega ja nõustus investeerima ettevõttesse 6,5 miljonit dollarit, saades ühtlasi Tesla Motorsi suurimaks investoriks ja ettevõtte juhatuse esimeheks.
Tesla Motors ostis endale töökojaks 1000-ruutmeetrise kogupinnaga hoone San Carlose linnakeses San Francisco lahe piirkonnas ja palkas tööle insenere. Ettevõtte esimene ülesanne oli luua prototüüp-elektriauto, mida hakati nimetama Roadsteriks. Selleks tuli võtta AC Propulsioni tzero jõuülekanne ja sobitada see Lotus Elise šassiiga.
Auto väljatöötajad plaanisid algselt uut autot välimuselt üsna Lotus Elise sarnasena, kuid Musk ja ülejäänud ettevõtte juhatus ei olnud sellega rahul ja nõudsid enamat: "'Meile antakse niisugune võimalus vaid korra. See peab klienti rahuldama, aga Lotus ei ole selle jaoks lihtsalt piisavalt hea.'"
2006. aasta kevadel sai valmis Roadsteri esimene prototüüp EP1. See oli midagi käegakatsutavat, mida sai riskikapitalistidele näidata. Investorid, kelle seas olid Draper Fisher Jurvetson, JPMorgan Chase, Larry Page ja Sergei Brin, investeerisid ettevõttesse kokku 40 miljonit dollarit, sealhulgas Musk 12 miljonit dollarit.
Roadsteri valmimist aeglustas see, et Musk soovis auto juures teha palju muudatusi. Näiteks soovis ta mugavamaid istmeid, et kere oleks tehtud süsinikkiust ja et uksed avaneksid sõrmepuudutusega.
Musk hakkas muretsema, kas Eberhard ikka suudab Tesla Motorsi juhtimisega hakkama saada. Üks Tesla investoritest, Valor Equity saatis kohale oma töötaja, et ettevõtte tootmisprotsesse ja tegelikke kulusid hinnata. 2007. aasta keskpaigas selgus hindamise tulemusena, et iga Roadsteri valmistamine läinuks maksma 200 000 dollarit, seejuures oli Tesla plaaninud autosid müüa hinnaga 85 000 dollarit tükk. Lisaks sellele kolmandik toodetud autodest ei töötanud. Kui Musk oli Eberhardiga siiani hästi läbi saanud, siis nüüd leidis ta, et Eberhard on teinud ettevõtte juhtimises suuri vigu ja varjanud olukorra tõsidust ettevõtte juhatuse eest. Musk korraldas 2007. aasta augustis Eberhardi tagandamise tegevjuhi ametikohalt, ta määrati Tesla Motorsi tehnoloogiajuhiks. Eberhard oli toimunu üle kibestunud ja vihane.
2007. aasta lõpus selgus, et kahekäigulist jõuülekannet ei saadagi tööle ja ettevõttel tuleb auto mootor ja inverter täielikult ümber projekteerida, et auto saavutaks hea kiirenduse ühekäigulise jõuülekandega.
Ettevõtte nõukogu määras Eberhardi järel Tesla tegevjuhiks Michael Marksi, 2007. aasta detsembris sai tegevjuhiks Ze'ev Dror. 2007. aasta detsembris lahkus Eberhard ettevõttest. Musk hakkas avalikkuses üha enam Tesla Motorsi kohta sõna võtma ja osales järjest rohkem ettevõtte igapäevases juhtimises. Töötajatelt nõuti, et nad teaksid kui palju iga osa maksab, ja et neil oleks veenev plaan, kust materjale odavamalt saab. Need, kes sellega toime ei tulnud, vallandati. Ka teine ettevõtte asutaja Marc Tarpenning lahkus ettevõttest.
2008. aastal hakkas ettevõtte raha otsa saama, algselt plaanitud 25 miljoni dollari asemel oli Roadsteri väljatöötamiseks kulunud 140 miljonit dollarit. Tavapärases olukorras poleks sellest midagi olnud, ettevõte oleks leidnud endale uued investorid. Kuid saabunud majanduskriisi olukorras pärast 2007.–2008. aasta finantskriisi hakkasid kõik USA suuremad autotootjad pankrotti minema, uute investorite leidmine oli pea võimatu, Musk pidi veenma olemasolevaid investoreid raha juurde investeerima.
Ajakirjanduses hakkasid ilmuma artiklid Tesla Motorsi kehva rahalise olukorra kohta. 2008. aasta mais algatas veebiblogi "The Truth About Cars" niinimetatud "Tesla surmavalve" ("Tesla Death Watch"). Blogi autorid kirjeldasid Muski kui rahameest, kes varastas Tesla Motorsi geniaalselt insenerilt Martin Eberhardilt. Musk oli 2008. aasta sügiseks Tesla Motorsi tegevjuhi koha Ze'ev Drori käest üle võtnud. Muski rünnati ajakirjanduses ka SpaceX-i ebaõnnestumiste ja abielulahutuse pärast. Musk kalkuleeris, et saab oma allesjäänud rahaga vaid ühe ettevõtte päästa, jagades raha pooleks, tähendab see kindlat surma mõlemale ettevõttele.
Tesla Motors kulutas kuus neli miljonit dollarit. Musk laenas sõprade käest raha, et ettevõtte töötajatele palka maksta ja saatis palvekirju kõigile tuttavatele, et need Teslasse raha investeeriks. Ka hulk Tesla töötajaid pani ettevõttesse 25 000 ja 50 000 dollari kaupa raha. Ettevõte võttis kasutusele klientide poolt Roadsterite eest ette makstud ja kõrvale pandud summad. Musk võttis Tesla Motorsile SpaceX-i tagatisel laenu, mille NASA heaks kiitis. Muskil õnnestus lõpuks kokku saada 12 miljonit dollarit isiklikku raha, millele Tesla olemasolevad investorid lisasid 28 miljonit dollarit. Tehing sai teoks 2008. aasta jõululaupäeval, vaid mõned tunnid enne seda, kui Tesla Motors oleks pankrotti läinud.
2009. aastal suutis Tesla Motors tootmisprobleemid lahendada ja hakata Roadstereid tootma. Kuid ettevõte pidi küsima auto eest ette maksnud klientidelt raha juurde, kavandatud 92 000 dollari asemel sai Roadsteri hinnaks 109 000 dollarit. Aastatel 2008–2012 müüs Tesla Motors umbes 2500 Roadsterit.
2009. aasta juunis kaebas Martin Eberhard Muski kohtusse, süüdistades teda laimus, valetamises ja lepingu rikkumises. Eberhard süüdistas Muski selles, et too rõhutab valelikult oma rolli ettevõtte asutajana. Hiljem saavutasid mehed kokkuleppe ja Eberhard tegi avalduse, milles ta ütles, et Muski roll Tesla Motorsi kaasasutajana on olnud asendamatu.
Tesla Motors töötas juba välja uut mudelit, mille esialgne koodnimi oli White Star ja mille nimeks sai hiljem Model S. Kui Roadster oli ehitatud Lotus Elise šassii peale, mis seadis autole mitmeid piire – näiteks tuli akukogumik paigutada auto tahaossa –, siis Tesla Model S projekteeriti algusest peale ise. 2009. aasta märtsis esitles Tesla Motors pressiüritusel Model S-i prototüüpi.
2010. aasta jaanuaris laenas Ameerika Ühendriikide Energeetikaministeerium Tesla Motorsile 465 miljonit dollarit, tingimustel, et ettevõte jätkab akumoodulite tootmist ja nende tehnoloogia arendamist, mida saaks kasutada ka teised ettevõtted, ning et Tesla Motors toodab USA-s elektriautosid.
29. juunil 2010 läks Tesla Motors börsile. Esmane avalik pakkumine (IPO) tõi ettevõttele 226 miljonit dollarit, aktsiad tõusid esimesel päeval 41% võrra. Investorid ei hoolinud sellest, et 2009. aastal oli Tesla kahjum 55,7 miljonit dollarit ja et alates asutamisest oli ettevõte kulutanud üle 300 miljoni dollari.
22. juunil 2012 andis Tesla Motors oma Fremontis asuvas tehases toimunud pidulikul üritusel klientidele üle esimesed kümmekond valminud Model S-i. Esimene Model S anti üle Tesla Motorsi investorile Steve Jürvetsonile.
2012. aasta septembris teatas ettevõte, et on valmis ehitanud esimese osa laadimisjaamade võrgustikust: kuus laadimisjaama Californias, Nevadas ja Arizonas. Ettevõte nimetas neid superlaadimisjaamadeks, Model S-i omanikud said neis tasuta ja kiirelt autot laadida.
2013. aasta veebruariks oli Tesla Motors jõudnud kriisiolukorda. Ettevõttel oli raskusi tellimuste täitmisega, esimesed autod polnud töökindlad ja pidid sageli tagasi teenindusse minema. Teeninduskeskused polnud aga valmis kliente nii massiliselt teenindama. Ajakirjanduses ilmunud ettevõtte probleemide kajastus pani osad kliendid broneeritud autot välja ostmata jätma. Teised kliendid lükkasid ostu edasi, sest olid kuulnud Model S-i peatsetest uuendustest ja ei tahtnud neist ilma jääda. Tesla oli sunnitud tehase tooteliini seisma jätma. Musk kogus kokku töötajaid ettevõtte erinevatest osakondadest – personalitöötajaid, disainereid, insenere ja teisi, kokku umbes 500 töötajat – ning pani nad inimestele helistama, et võimalikult palju automüügitehinguid teha. Aprillis võttis Musk ühendust Google'i juhi Larry Page'iga, et arutada Tesla Motorsi müümist Google'ile. Lepiti kokku tingimustes, et Musk jääb pärast ettevõtte müüki edasi selle tegevjuhiks kaheksaks aastaks või seniks, kuni Tesla Motors hakkab tootma elektriautosid massiturule. Kui hakati juba müügitehingu üksikasju arutama, siis selgus ootamatult, et 500 Tesla töötajat, kes olid pandud autosid müüma, olid suutnud paari nädalaga müüa sama palju autosid, mis oli planeeritud müüa esimese kvartali jooksul. 8. mail 2013 teatas Tesla Motors esimest korda ajaloos kasumist, teeniti 11 miljonit dollarit 562 miljoni dollarise läbimüügi juures. Ettevõte müüs 2013 esimese kvartali jooksul 4900 Model S-i, millega Model S oli Põhja-Ameerikas esimeses kvartalis kõige enam müüdum elektriauto, eespool Chevrolet Voltist (4421) ja Nissan Leafist (3695). Ettevõtte aktsia tõusis 30 dollarilt 2013. aasta juuliks 130 dollarini. Tesla Motors maksis mõni nädal pärast kvartali tulemustest teadustamist tagasi 465 miljoni dollarise laenu USA Energeetikaministeeriumile. Ettevõtte müük Google'ile polnud enam vajalik ja läbirääkimised lõpetati.
Tesla on 2018. aasta seisuga USA suurima palgalõhega ettevõte.
Tesla Model 3
Mudeli 3 piiratud tootmine algas 2017. aasta keskel, esimene seerias olev sõiduk veeres koosteliinilt maha 7. juulil 2017.Esimese 30 auto ametlik turuletoomine ja tarnimine toimus 28. juulil. 2021. aasta oktoobris tellis Hertzi autorenti oma rendiparki 100 000 täishinnaga Model 3 autot.
Model 3 turustati kui Tesla varasemaid mudeleid taskukohasemalt rohkematele inimestele. Alates 2020. aasta algusest on Model 3 maailma ajaloo enimmüüdud elektriauto ning 2021. aasta juunis sai sellest esimene elektriauto, mis ületas ülemaailmse 1 miljoni müügi verstaposti. Model 3 on olnud maailmas enimmüüdud pistikühendusega elektriauto (PEV) kolm aastat järjest, aastatel 2018–2020. See on olnud ka enimmüüdud PEV Ameerika Ühendriikides kolmel järjestikusel aastal (2018–2020), 2019. aasta enimmüüdud PEV Euroopas ja enimmüüdud PEV maailmas. Hiina 2020. aastal.
Ameerika Ühendriigid 2016. aasta suveolümpiamängudel
Ameerika Ühendriigid osalesid Rio de Janeiros toimunud 2016. aasta suveolümpiamängudel 554 sportlasega, kes võistlesid 30 spordialal. See oli nende olümpiamängude suurim esindus. USA sportlased võitsid 121 medalit, neist 46 kuldset.
Peetri kirik (täpsustus)
Peetri nime kandvaid kirikuid on Eestis ja välismaal mitmeid.
Paranaíba
Paranaíba vald on vald Brasiilias Mato Grosso do Suli osariigis.
Moosese seadus
Moosese seadus on judaismi seadustekogu (613 juhist) üldnimetus.
Moosese seadus on tekkinud väga pika aja jooksul erinevate seadusekogude kokkusulatamise tulemusena ja reguleerib kõiki inimelu valdkondi: toitumine, riietumine, sõjapidamine, orjade kohtlemine, abielu ja seksuaalsus, kultus jms. Et seadusi mõista, on oluline tunda nende konteksti, st olusid, milles need seadused on tekkinud.
Minevikus oli Moosese seadus aluseks ka erinevate riikide karistusseadustikele, st neid sätteid järgiti sõna-sõnalt.
Auciems
Auciems (vanasti ka Auciema muiža) on küla (vidējciems) Lätis Cēsise piirkonnas Raiskumsi vallas. Küla asub merepinnast 65 meetri kõrgusel ja jääb piirkonna keskusest Stalbest 9 ja Riiast 85 km kaugusele. 2021. aastani kuulus küla Pārgauja piirkonda.
Külas asub Auciemsi järv. Seal asuvad Raiskumsi põhikool ja Auciemmuiža rahvamaja.
Külast läheb läbi maantee P14. Asulas on Auciemsi ja Lezdkalni bussipeatus.
Küla asub endise Auciemsi mõisa alal. Muinsusmälestistest on riikliku kaitse all Avotiņi muinaskalmed, regionaalse kaitse all on Auciemsi keskaegne kalmistu.
Auciems jääb Gauja rahvusparki.
2017. aastal oli külas 253 elanikku, 2021. aastal 228.
Paksu
Paksu oli küla Viljandimaal, ajalooliselt Reegoldi mõisa alal. Küla jääb tänapäeval Reegoldi küla alale. Kihelkondlikult kuulus küla Suure-Jaani kihelkonda. Küla kaotati 1977, mil see liideti Reegoldi külaga.
Külast on teateid alates 1839 (Paksu).
Külas on sündinud skulptor Aino Sepp.
Konstantin Pätsi kolmas ajutine valitsus
Konstantin Pätsi kolmas ajutine valitsus oli ametis 27. novembrist 1918 kuni 8. maini 1919.
27. novembril 1918 kujundati Maanõukogu rühmade kokkuleppel teise Ajutise valitsuse koosseis ümber, seega asus Vabadussõja puhkemise eelõhtul valitsema kolmas koosseis, kus peaminister Päts võttis enda peale ka sõjaministri kohustused, senine sõjaminister kindral Andres Larka jäi tema abiks.
Konstantin Pätsi kolmanda ajutise valitsuse koosseis
Konstantin Pätsi kolmandas ajutises valitsuses oli eraldatud esimest korda toitlusministeerium põllutööministeeriumist. Jaan Raamot jäi jätkuvalt toitlusministriks, samas kui põllutööministriks sai Otto Strandman.
Aula regia
Aula regia (ladina keeles 'kuninglik saal') oli keskaegse kuninga residentsi (pfaltsi või kindluse) keskne suur ruum, troonisaal. Peamiselt seostub karolingide ja ottode arhitektuuriga.
Kirjeldus
Aula regia oli suur täisnurkne ühelööviline saal, millel oli mitu sissekäiku ja peasissekäigu ees oli eeskoda. Peasissekäigu vastasseinas oli apsiiditaoline tõstetud põrandaga nišš trooni jaoks. Seinad võisid olla kaunistatud maalingutega, põrand värvilise kivilaotisega. Ingelheimi saalis on säilinud kunagise apsiidi raaminud triumfikaare lähtekivi, mille järgi on rekonstrueeritud ruumi eri osade kõrguseks 13–19 meetrit.
Säilinud eksemplarid
Aula regia ' id on algsel kujul keskajast säilinud vähe. Märkimisväärseim neist asub Astuuria kuninga Ramiro I jaoks 850. aasta paiku ehitatud suvepalees Oviedo lähedal, mille teisel korrusel on pea terve korruse suurune saal ja kus tänapäeval asub Santa María del Naranco kirik. Kinnitust on saanud aula regia olemasolu Paderborni, Aacheni , Goslari pfaltsides ja Zürichis Lindenhofis , Ingelheimis on see selgesti lokaliseeritav kuningapalee varemetes ja on digitaalselt rekonstrueeritud.
Naatriumpermanganaat
Naatriumpermanganaat on anorgaaniline aine, naatriumi ja mangaani hape sool, mille molekulvalem on NaMnO4
Aula regia
Säilinud eksemplarid
Kõikide osaliselt säilinud aula regia ' te arhitektuuriliseks eeskujuks peetakse Trieri Aula Palatinat.
Naatriumpermanganaat
Tumepunased kristallid lahustatavad vees, moodustades kristallhüdraate.
Saamine
Mangaani oksiidi hapendamine 2MnO2 + 3NaClO + 2NaOH → 2NaMnO4 + 3NaCl + H2O
Keemilised omadused
Keemilised omadused on samad mis kaaliumpermanganaadil.
Laguneb kuumutamisel.
Kasutamine
Taotlus on piiratud tänu tugevale hügroskoopsusele.
Kasutatud koosseisuvedelikuna katalüsaatorina vesinikperoksiidi lagundamiseks jõuseadmes.
Pekre
Pekre oli küla Viljandimaal. Küla jääb tänapäeval Maru küla alale.
Pekre on nimetatud samanimelise kõrvalmõisa järgi (saksa keeles Pekker).
Külast on teateid alates 1930.
Agenda
Agenda (ladinakeelne sõna tähenduses 'see, mis tuleb teha'):
Magdeburgi ringkond
pisi|Magdeburgi ringkond Magdeburgi ringkond (saksa Bezirk Magdeburg) oli Saksa DV ringkond (1. järgu haldusüksus). See moodustati 1952. aastal.
Magdeburgi ringkonna pindala oli 11 526 ruutkilomeetrit, 1986. aastal oli elanike arv 1 249 636.
Schmidtsdrift
Schmidtsdrift on linn Lõuna-Aafrika Vabariigis Põhja-Kapimaa provintsis Pixley ka Seme ringkonnas Siyancuma vallas. Linn asub Vaali jõe paremal kaldal.
Lõuna-Aafrika Vabariigi 2011. aasta rahvaloenduse andmetel oli Schmidtsdrifti elanikest mustanahalisi aafriklasi 89,08%, värvilisi 9,46%, India või Aasia päritolu inimesi 0,77% ja teisi 0,69%. Tsvana keelt pidas emakeeleks 69,30% inimesi, afrikaani keelt 22,87%, ndebele keelt 2,24% ja inglise keelt 1,89%.
Saksi-Altenburgi hertsog
pisi|Esimene Saksi-Altenburgi hertsog [[Johann Philipp (Saksi-Altenburg)|Johann Philipp]] Saksi-Altenburgi hertsog (saksa Herzog von Sachsen-Altenburg) oli Saksi-Altenburgi hertsogiriigi valitsejate tiitel 1603–1672 ja 1826–1918.
Kupreliškis
left|thumb|Kupreliškise kirik Kupreliškis on alev Leedus Biržai rajoonis, Papilysi vallas. Alevis on algkool, raamatukogu ja kultuurimaja. Vaatamisväärsuseks on aastal 1861 valminud katoliku kirik.
Ajalugu
Asulat on esimest korda mainitud XVII sajandi lõpus. Aastal 1787 laskis sealsete maade omanik asulasse kabeli püstitada. Aastal 1858 sai asulast alev; sinna rajati ka turuplats. Praegune kirik valmis aastal 1861. Aastal 1898 avati alevis venekeelne kool.
Aastal 1905 toimusid alevis tsaarivõimu vastased meeleavaldused. Peale Teist maailmasõda tegutsesid Kupreliškise ümbruses Leedu metsavennad. Aastal 1948 küüditati 18 alevi elanikku. Nõukogude võimu ajal oli asula kohaliku kolhoosi keskuseks.
Eesti Suhtlemistreenerite Ühing
pisi|315x315px|Suhtlusoskuste skeem nn roos (ESTÜ, 2007) Eesti Suhtlemistreenerite Ühing (ESÜ, alates 2009 ESTÜ) on ühing, mis ühendab ja esindab kutselisi koolitajaid-suhtlemistreenereid.
ESTÜ asutati 1998. aasta jaanuaris.
ESTÜ eesmärgid
ESTÜ peamised eesmärgid :
ESTÜ üks eesmärk on tutvustada suhtlustreeningut kui suhtlusoskuste õpetamiseks kasulikku meetodit.
ESTÜ loomise eellugu
1970ndatel kirjutatud käitumist puudutavad artiklid käsitlesid ka videotagasiside kasutamist suhtlusoskuste arendamisel.
1978 moodustati Tallinna Pedagoogilises Instituudis (praeguses Tallinna Ülikoolis) uurimisgrupp, kus tegutsesid Henn Mikkin, Ellen Alling, Marina Meigas ja Ülle Eikla. Uurimisgrupi eestvedamisel alustati 1980 TPedI seminaridel videotreenerite väljaõpetamist.
Sellele järgnesid sama grupi kohtumised ja koostöö psühhoterapeutidega. Ühelt poolt tõi see videotreeningusse psühhoterapeutilise dimensiooni, mille eesmärk oli toetada osalejate isiksuslikku arengut, teiselt poolt kutsus esile ka kriitilisi väljaastumisi (eriti 1982 samaaegselt nii videotreeningu kui ka Leedust pärit psühhoteraapia vastu).
Eestis jätkusid treenerite väljaõppekursused: 300 ja rohkem akadeemilist tundi auditoorset tööd, millele lisandus iseseisev töö. Kursused toimusid 1983 treeneritele väljastpoolt Eestit, 1984 EPA tellimusel, 1990–1992 taas TPedI juures, 1997–1998 ja hiljem OÜ SELF II juures, 2001–2002 ja hiljem MTÜ Iseseisvad Konsultandid juures, 2013–2014 ja hiljem OÜ DevelopDesign juures.
1985 anti esimene nn treeneri litsents peale superviseeritud treeningut Ülle Eiklale. Seejärel said litsentsi umbes 10 Eesti psühholoogi ja 7–8 treenerit Venemaalt ja Leedust.
1988 ja 1989 viisid Eesti treenerid läbi suhtlemistreeninguid ka soomlastele, bulgaarlastele, mongolitele.
1990ndatel muutus maailmapilt ka suhtlemistreeningu tasemel: hierarhiline maailmapilt asendus võrgustiku-maailmapildiga.
ESTÜ loomine
ESTÜ loomine on tihedalt seotud 1997–1998 SELF II korraldatud suhtlemistreenerite väljaõppekursusega, kus koolitasid Henn Mikkin, Karin Hango, Vahur Murutar ja Ann Seilenthal. Esimese väljaõppe toimumise eel ja ajal müüdi Eestis suhtlemistreeningu ja videotreeningu nime all väga erineva kvaliteedi ja väärtusega koolitusi. Selle tõttu töötasid esimese väljaõppekursuse läbiviijad ja lõpetajad 1998 jaanuaris välja dokumendid MTÜ Eesti Suhtlemistreenerite Ühing asutamiseks. Ühingu asutamiskoosolek toimus 29. jaanuaril 1998. Koostati ESTÜ põhikirja esialgne variant, valiti juhatus jm organid ning lepiti kokku edasised tegevused.
ESTÜ tegevused ja suhtlustreening
ESTÜ on aktiivselt osalenud nii suhtlemistreeneri kutsestandardite väljatöötamisel kui ka Kutsekoja juures tegutsevas kutsekomisjonis, mille pädevus on kutse omistamine.
Praegu saab täiskasvanute koolitajaks-suhtlemistreeneriks spetsialiseeruda täiskasvanute koolitaja seitsmenda taseme olemasolul. Kutse andja on Eesti Täiskasvanute Koolitajate Assotsiatsioon Andras koostöös ESTÜga.
Suhtlemistreenerite koolitajad kuuluvad või on kuulunud ESTÜ liikmeskonna hulka. Suhtlustreenereid on koolitanud koolitusfirmad OÜ Self II (1997–1998, 2002–2003), MTÜ Iseseisvad Konsultandid (2001–2002, 2005–2006, 2006–2007 ) ja OÜ DevelopDesign (2013–2014, 2016–2017, 2018–2019).
Lisaks Henn Mikkinile, Karin Hangole, Vahur Murutarile ja Ann Seilenthalile on hilisemate väljaõpete põhikoolitajad olnud Tiiu Saks, Kadri Kõiv, Mari-Liis Järg, Kristel Jalak ja Tiit Kõnnussaar.
2006 andis ESTÜ välja raamatu "Henn Mikkin ja suhtlemistreeningu arengu lugu", kuhu koondati ühingu liikmete suhtlusoskusteteemalised artiklid.
ESTÜ korraldab liikmetele koolitusi, teistele ümarlaudu ja konverentse.
ESTÜ liikmed on ennast täiendanud ja kasutavad lisaks suhtlemistreeningu meetodile ka näiteks pereteraapiat, psühhodraamat (lavastaja, lavastajate koolitaja), neurolingvistilist programmeerimist (NLP), geštaltteraapiat, loovteraapiat jm.
Lõuna-jumalakäpp
Nimetus
Lõuna-jumalakäpa nimetus on tuletatud selle alamliigi leiukohtadest Eestis. See tähendab, et antud alamliigi leiukohad on seotud taksoni leviku keskme piirdumisega Eesti suhtes lõuna poole ja ka piirkondlik levik jääb kinnitatud andmete põhjal lõuna ja kagu suunda. Ladinakeelse nimetuse Orchis mascula subsp. speciosa sünonüümidena on kasutusel ka Orchis ovalis ja Orchis mascula subsp''. Signifera''.
Kirjeldus
Lõuna-jumalakäpa kõrgus on enamasti vahemikus 21–42 cm. Taim võib kasvada ka kuni 60 cm pikkuseks. Lehti võib olla 2–5, lehe pikkus on 8–13 cm ja laius 2–3 cm. Õisik koosneb 14–37 õiest (rekord Eestis 58) ja on ebakorrapärase kujuga.